Sodobno oblikovan lesen nadstrešek je lep dekorativni dodatek k obstoječi hiši in okras vsakega dvorišča. Zaradi svojega privlačnega videza bo estetsko lepo zaokrožil celostno podobo nepremičnine. Več o tem tukaj >
Lahko se odločite za serijsko izdelan lesen nadstrešek, pri katerem so vsi elementi nadstreška že odrezani na mero in predhodno impregnirani in pobarvani. Doma ga samo še sestavite in privijačite. To delo lahko opravite sami ali pa ga prepustite mojstrom.
Tesar ali strokovno usposobljen izvajalec pa vam bo leseni nadstrešek naredil po meri glede na vaše želje in potrebe. Opravil bo tudi vse predpriprave (priprava temeljev in podlage, razrez konstrukcije na mero, zaščita lesa in barvanje) in izvedel strokovno montažo.
Življenjska doba nadstreška je odvisna od pravilnega vzdrževanja in same izbire lesa. Les naj bo kvaliteten, po možnosti iz zimske poseke, ko je v njem manj sokov. Pomembno je, da je pravilno sušen, rezan in ustrezno obdelan. Tak les se bo manj zvijal in manj pokal.
Posebno pozornost gre nameniti dimenzijam lesenega nadstreška, da bo optimalno ustrezal svojemu namenu, pri čemer ne gre zanemariti višine nadstreška. Nižji kot je nadstrešek, manjši je vpadni kot sončnih žarkov, svetlobe in padavin. Višji nadstrešek torej pomeni manjšo zaščito pred vremenskimi vplivi.
Pomembna je tudi nosilnost konstrukcije in strešna kritina. Obe morata biti zasnovani tako, da bosta vzdržali pod težo snega, če se vaš object nahaja na območju obilnih snežnih padavin.
Ker za leseni nadstrešek tlorisne površine do 30 m2 ne potrebujete gradbenega dovoljenja, se lahko sami odločite, kje bo nadstrešek stal in kakšne izvedbe bo. Odločite se lahko za samostoječega na stebrih ali pa bo del nadstreška konzolno vpet v steno obstoječega objekta.
Če ne poznate dobrega mojstra, ki bi vam izdelal lesen nadstrešek, se lahko obrnete naš portal omisli.si, kjer boste na enem mestu našli preverjene strokovno usposobljene izvajalce iz vseh regij Slovenije.
Cena je odvisna od velikosti nadstreška, same konstrukcije, načina izvedbe in vrste uporabljene kritine. Cena lesenega nadstreška se giblje od 100 evrov/m2 dalje, za bolj zahtevnega pa boste odšteli okoli 200 evrov/m2.